kalixlouiis/myanmar-wikipedia-corpus huggingface dataset:
ဥပမာ - မြန်မာ့ဆိပ်ကမ်းအာဏာပိုင် တက္ကသိုလ် (University/Academy) ဆိုသည်မှာ စာပေ/စက်မှုလက်မှု/နည်းပညာ/အခြားပညာရပ်တို့အား အစိုးရ၏ မူဝါဒနှင့်အညီ သီးခြားသင်ကြားပို့ချရန်သော်လည်းကောင်း၊ အစိုးရ၏ သီးခြားသင်ကြားပို့ချစေလိုသည့် ပညာရပ်တစ်ခုခုအား သင်ကြားပို့ချ၍ ယင်းပညာရပ်ဆိုင်ရာတွင် စိစစ်အသိအမှတ်ပြုနိုင်ရန်သော်လည်းကောင်း၊ လက်အောက်ခံကောလိပ်များ၏ ကွပ်ကဲမှုရုံးချုပ်ကြီးအဖြစ် လုပ်ငန်းတာဝန်ဆောင်ရွက်ရန်သော်လည်းကောင်း၊ ပညာရေးနယ်ပယ်တစ်ခုခု၌ အစိုးရ၏ စိုးမိုးသက်ရောက်မှုကို ကြီးကြပ်ကွပ်ကဲရန်သော်လည်းကောင်း၊ အထက်ပညာရေးဌာနများ၏ ချမှတ်ထားသော ပညာရေးဆိုင်ရာ မူဝါဒ၊ ရည်မှန်းချက်၊ စနစ် အစရှိသည်တို့ကို ပိုမိုခိုင်မာစေရန်သော်လည်းကောင်း၊ အဆင့်မြင့်ပညာရေးဆိုင်ရာ အစိုးရ၏ ပညာရေးအသိအမှတ်ပြုခြင်းအား စိစစ်ဆောင်ရွက်နိုင်ရန်သော်လည်းကောင်း ဖွဲ့စည်းထားရှိသည့် ဝန်ထမ်းအဖွဲ့အစည်းမျိုး ဖြစ်သည်။
ဥပမာ - ရန်ကုန် တက္ကသိုလ်၊ မုံရွာစီးပွားရေးတက္ကသိုလ်၊ ကလေးတက္ကသိုလ်၊ နိုင်ငံ့ဝန်ထမ်းတက္ကသိုလ်(အထက်မြန်မာပြည်) တပ်ဖွဲ့ (Force) ဆိုသည်မှာ နယ်ပယ်/ကဏ္ဍတစ်ခုခု၌ အစိုးရ၏ စိုးမိုးသက်ရောက်မှုအား ကြီးကြပ်ကွပ်ကဲရန် လိုအပ်သည့် တရားဥပဒေစိုးမိုးရေးအာဏာနှင့် လက်နင်ကိုင်ဆောင်ခွင့်ကို ရရှိထားသည့် နိုင်ငံတော်၏ စစ်ဘက်ဆိုင်ရာမဟုတ်သော ဝန်ထမ်းအဖွဲ့အစည်းမျိုးဖြစ်သည်။
ဥပမာ - မြန်မာနိုင်ငံရဲတပ်ဖွဲ့ ဖွဲ့စည်းထားသော ဝန်ထမ်းအဖွဲ့အစည်းများ ဖွဲ့စည်းထားရှိသော ဝန်ထမ်းအဖွဲ့အစည်းများမှာ အောက်ပါအတိုင်းဖြစ်သည်- ပြည်ထဲရေးဝန်ကြီးဌာန (Ministry of Home Affairs) ဝန်ကြီးရုံး (Minister's Office) အထွေထွေအုပ်ချုပ်ရေးဦးစီးဌာန (General Administration Department) မြန်မာနိုင်ငံရဲတပ်ဖွဲ့ (Myanmar Police Force) မီးသတ်ဦးစီးဌာန (Fire Services Department) အကျဉ်းဦးစီးဌာန (Prisons Department) အထူးစုံစမ်းစစ်ဆေးရေးဦးစီးဌာန (Bureau of Special Investigation) လူဝင်မှုကြီးကြပ်ရေးနှင့် ပြည်သူ့အင်အားဝန်ကြီးဌာန (Ministry of Immigration and Population) ဝန်ကြီးရုံး (Minister's Office) လူဝင်မှုကြီးကြပ်ရေးဦးစီးဌာန (Department of Immigration) အမျိုးသားမှတ်ပုံတင်နှင့် နိုင်ငံသားဦးစီးဌာန (National Registration and Citizenship Department) ပြည်သူ့အင်အားဦးစီးဌာန (Department of Population) အီလက်ထရောနစ်မှတ်ပုံတင်ရေးဦးစီးဌာန (Electronic Registration Department) စီမံကိန်းနှင့် ဘဏ္ဍာရေးဝန်ကြီးဌာန (Ministry of Planning and Finance) ဝန်ကြီးရုံး (Minister's Office) စီမံကိန်း (Planning) စီမံကိန်းရေးဆွဲရေးဦးစီးဌာန (Planning Department) အမျိုးသားမှတ်တမ်းများမော်ကွန်းတိုက်ဦးစီးဌာန (National Archives Department) ဗဟိုစာရင်းအင်းအဖွဲ့ (Central Statistical Organization) ဗဟိုစက်ပစ္စည်းစာရင်းအင်းနှင့်စစ်ဆေးရေး ဦးစီးဌာန (Central Equipment Statistics and Inspection Department) စီမံကိန်းစိစစ်ရေးနှင့် တိုးတက်မှုအစီရင်ခံရေးဦးစီးဌာန (Project Appraisal and Progress Reporting Department) ဘဏ္ဍာရေး (Finance) မြန်မာ့စီးပွားရေးဘဏ် (Myanma Economic Bank) မြန်မာ့နိုင်ငံခြားကုန်သွယ်မှုဘဏ် (Myanma Foreign Trade Bank) မြန်မာ့ရင်းနှီးမြှုပ်နှံမှုနှင့် ကူးသန်းရောင်းဝယ်ရေးဘဏ် (Myanma Investment and Commercial Bank) မြန်မာ့အာမခံလုပ်ငန်း (Myanma Insurance) ရသုံးမှန်းခြေငွေစာရင်းဦးစီးဌာန (Budget Department) ငွေတိုက် ဦးစီးဌာန (Treasury Department) ပြည်တွင်းအခွန်များ ဦးစီးဌာန (Internal Revenue Department) အကောက်ခွန် ဦးစီးဌာန (Customs Department) ငွေရေးကြေးရေး ကြီးကြပ်စစ်ဆေးရေး ဦးစီးဌာန (Financial Regulatory Department) ပင်စင်ဦးစီးဌာန (Pension Department) ငွေချေးသက်သေခံလက်မှတ်လုပ်ငန်းကြီးကြပ်ရေးကော်မရှင်ရုံး (Securities and Exchange Commission of Myanmar) ကိုးကား ကဏ္ဍ:မြန်မာနိုင်ငံရှိ အစိုးရအဖွဲ့အစည်းများ ကဏ္ဍ:မြန်မာ နိုင်ငံ့ဝန်ထမ်းများ။
မိဘုဒဲရ (壬生寺) သည် ဂျပန်နိုင်ငံ၊ ကျိုတိုမြို့၊ နခဂယောရပ်ကွက်တွင် တည်ရှိသည့် ဗုဒ္ဓဘာသာကျောင်းတော်တစ်ခု ဖြစ်သည်။
ကျောင်းတော်တွင် ဂျောဇိုးအင်း(地蔵院)၊ ဟိုးဒိုးဆန်းမိုင်အင်း(宝幢三昧寺) နှင့် ရှင်းဂျောခိုးအင်း(心浄光院) စသည့်အမည်များလည်း ရှိသေးသည်။
လက်ရှိကျောင်းထိုင်ဆရာတော်သည် ရွှန်းခိုင်းမဆွတ်အုရ (Shunkai Matsuura) ဖြစ်သည်။
မယောအန်းဂျိ (明暗寺) သည် ဂျပန်နိုင်ငံ၊ ကျိုတိုမြို့တွင် တည်ရှိသည့် ဗုဒ္ဓဘာသာကျောင်းတော်တစ်ခု ဖြစ်သည်။
ဤကျောင်းတော်သည် တိုးဖုခုဂျိ၏ ကျောင်းဝင်းအတွင်းတွင် တည်ရှိနေသည့် ကျောင်းခွဲတစ်ခု ဖြစ်သည်။
ဟိဂရှိယာမရပ်ကွက် တည်ရှိသည်။
မယောအန်းဂျိ တွင် များစွာသော ရှခုဟချိတီးမှုတ်သူဖြစ်သည့် ဂျင်းနယောဒိုး (Jin Nyodo) အပါအဝင် အုတ်ဂူများစွာ တည်ရှိနေသည်။
လီယမ် ဂျိမ်းစ် ပိန်း(; ၁၉၉၃ ခုနှစ် ဩဂုတ်လ ၂၉ ရက် ~ ၂၀၂၄ ခုနှစ် အောက်တိုဘာလ ၁၆ ရက်)သည် ဝမ်း ဒါရိုက်ရှင်၏ အဖွဲ့ဝင်ဟောင်း အင်္ဂလိပ်လူမျိုး အဆိုတော် တစ်ဦး ဖြစ်သည်။
၂၀၂၄ ခုနှစ် အောက်တိုဘာလ ၁၆ ရက်နေ့တွင် အာဂျင်တီးနားနိုင်ငံ၊ ဘွေနို့စ်အိုင်းရဲ့စ်မြို့တော် ပါလေရ်မို ရပ်ကွက်ရှိ ဟိုတယ် တစ်ခု၏ တတိယထပ် လသာဆောင်မှ ပြုတ်ကျကာ ကွယ်လွန်ခဲ့သည်။
တေးသံသွင်း စာရင်း တစ်ကိုယ်တော် (EP အပါအဝင်) Strip That Down (၂၀၁၇) Get Low (၂၀၁၇) Bedroom Floor (၂၀၁၇) First Time (၂၀၁၈) Polaroid (၂၀၁၈) Stack it up (၂၀၁၉) All I Want For (၂၀၁၉) အယ်လ်ဘမ် Liam Payne (၂၀၁၉) ပြင်ပလင့်ခ်များ လီယမ် ပိန်း - ယူကျူ့ဘ် လီယမ် ပိန်း - စပိုတီဖိုင်း ကိုးကား ကဏ္ဍ:အင်္ဂလိပ် အဆိုတော်များ။
မယောရှင်းဂျိ (妙心寺, Myōshin-ji) သည် ဂျပန်နိုင်ငံ၊ ကျိုတိုမြို့တွင် တည်ရှိသည့် ဗုဒ္ဓဘာသာကျောင်းတော်တစ်ခု ဖြစ်သည်။
ဤကျောင်းတော်သည် ရင်းဇိုင်းဇင်ဗုဒ္ဓဘာသာ၏ ကျောင်းတော်ခွဲ၏ ပင်မကျောင်းတော်အဖြစ် ဆောင်ရွက်လျက်ရှိသည်။
သမိုင်းကြောင်း ကျောင်းတော်၏ မြေနေရာသည် ယခင်က ဘုရင်ဟနဇိုနို၏ နန်းတော်နေရာ ဖြစ်ခဲ့သည်။
၁၃၁၈ ခုနှစ်တွင် ဟနဇိုနိုသည် ထီးနန်းစွန့်ကာ ၁၃၃၅ ခုနှစ်တွင် ရဟန်းပြုခဲ့သည်။
၁၃၄၂ ခုနှစ်တွင် နန်းတော်ကို ကျောင်းတော်ဆောက်လုပ်ရန်အတွက် လှူဒါန်းခဲ့သည်။
ထိုဧရိယာတွင်တည်ရှိသည့် နေရာမျာစွာသည် ဟနဇိုနိုအား ဂုဏ်ပြုသည့်အနေဖြင့် "ဟနဇိုနို" ဟူသည့် အမည်များ ပါဝင်လျက်ရှိသည်။
ကျောင်းတော်ကို ၁၃၄၂ ခုနှစ်တွင် ဇင်ဗုဒ္ဓဘာသာအကြီးအကဲဖြစ်သည့် အဲအန်းဇန်းအဲဂန်း (関山慧玄, ၁၂၇၇ - ၁၃၆၀) က တည်ထောင်ခဲ့သည်။
ရုပ်ပုံများ ပြင်ပလင့်များ Myōshin-ji Official site (includes English section) Head Temples of Zen Buddhism ကိုးကား ကဏ္ဍ:ကျိုတိုမြို့ရှိ ဗုဒ္ဓဘာသာ ဘုရားကျောင်းများ။
နိဆွန်းအင်း၏ ပင်မကျောင်းဆောင် နိဆွန်းအင်း (二尊院, Nison-in) သည် ဂျပန်နိုင်ငံ၊ ကျိုတိုမြို့၊ အုခယောရပ်ကွက်တွင် တည်ရှိသည့် တန်းဒိုင်းဗုဒ္ဓဘာသာကျောင်းတော်တစ်ခု ဖြစ်သည်။
ကျောင်းတော်၏ တရားဝင်အမည်မှာ "အိုဂုရယာမ နိဆွန်းခယောအင်း ခဲအိဒိုင်းဂျိ (小倉山二尊教院 華台寺, Ogura-yama Nison-kyō-in Keidai-ji) " ဖြစ်သည်။
ကျောင်းတော်သည် ဂျပန်နိုင်ငံ၏ မိုမိဂျိရာသီတွင် မေပယ်ရွက်များကြည့်ရှုန်ရန်အတွက် ထင်ရှားသည့် နေရာတစ်ခုလည်း ဖြစ်သည်။
NisoninAsiaRooms.com: သမိုင်းကြောင်း နိဆွန်းအင်းရှိ သုဿာန် နိဆွန်းအင်းကို ဟဲအိအန်ခေတ်အစောပိုင်းကာလတွင် တည်ထောင်ခဲ့သည်။
ဘုရင်ဆဂ သည် ၈၃၄ ခုနှစ်တွင် ကျောင်းတော်ကို စတင်တည်ဆောက်ရန် စီစဉ်ခဲ့သည်။
ကျောင်းတော်သည် လက်ရှိအချိန်တွင် အန်းရခုဂျိကျောင်းတော်များအုပ်စုဝင် ကျောင်းတော်တစ်ခု ဖြစ်သည်။
အိုးနင်းစစ်ပွဲ (၁၄၆၇ - ၁၄၇၇) ကာလတွင် ကျောင်းတော်၏ မူလအဆောက်အဦများသည် ပျက်စီးခဲ့ရသည်။
ဤကျောင်းတော်သည် ရှေးဟောင်းသုဿာန်တည်ရှိသည့်အတွက် ထင်ရှားသည်။
သုဿာန်တွင် မင်းမျိုးမင်းနွယ်များနှင့် ဘုရင်များ၏ အုတ်ဂူများ ရှိသည်။
ဆန်းဂျောနိရှိဆနဲတခ ၏ ဖခင်ဖြစ်သူကို နိဆွန်းအင်းရှိ သုဿာန်တွင် မြှုပ်နှံခဲ့သည်။
ref>Goto, Michiko. "The Lives and Roles of Women of Various Classes in the Ie of Late-Medieval Japan," International Journal of Asian Studies (2006), 3:2, pp. 183-210. ပြင်ပလင့်များ University of Pennsylvania, Fine Arts Library Image Collection: "Portrait of the Monk Honen" ကိုးကား ကဏ္ဍ:ကျိုတိုမြို့ရှိ ဗုဒ္ဓဘာသာ ဘုရားကျောင်းများ။
thumb|right အိုးဘိုင်းအင်း (黄梅院) သည် ဂျပန်နိုင်ငံ၊ ကျိုတိုမြို့တွင် တည်ရှိသည့် ဒိုင်းတိုခုဂျိ ကျောင်းတော်၏ ကျောင်းတော်ခွဲတစ်ခု ဖြစ်သည်။
ဤကျောင်းတော်သည် ဇင်ဗုဒ္ဓဘာသာ၏ ဂိုဏ်းခွဲတစ်ခုဖြစ်သည့် ရင်းဇိုင်းဂိုဏ်း၏ ဒိုင်းတိုခုဂျိစာသင်ကျောင်းများ၏ ပင်မကျောင်းတော် ဖြစ်သည်။
ဟွန်းဒိုး (၁၅၈၆) နှင့် ခုရိ (၁၅၈၉) စသည့် ကျောင်းဆောင်များသည် အရေးကြီးသည့် ယဉ်ကျေးမှုဆိုင်ရာပစ္စည်းများအဖြစ် သတ်မှတ်ထားခြင်း ခံရသည်။
ပြင်ပလင့်များ Ōbai-in photographs ကိုးကား ကဏ္ဍ:ကျိုတိုမြို့ရှိ ဗုဒ္ဓဘာသာ ဘုရားကျောင်းများ။
ရခန်ရုပ်တုများ thumb|ရခန်ရုပ်တုများ အိုတဂိနန်းဘုဆွတ်ဂျိ (愛宕念仏寺) သည် ဂျပန်နိုင်ငံ၊ ကျိုတိုမြို့ရှိ အရရှိယာမတောင်၏ တောင်စောင်းတွင် တည်ရှိသည့် ဗုဒ္ဓဘာသာကျောင်းတော်တစ်ခု ဖြစ်သည်။
ဤကျောင်းတော်သည် "ရခန်" ဟု ခေါ်သည့် ဗုဒ္ဓ၏ တပည့်သားတော်ရဟန်းရုပ်တုများ ၁၂၀၀ တည်ရှိနေသည်။
ထိုရုပ်တုများသည် ကျောင်းတော်မြေနေရာ တောင်စောင်းတွင် ဖုံးလွှမ်းတည်ရှိလျက်ရှိသည်။
သမိုင်းကြောင်း အိုတဂိနန်းဘုဆွတ်ဂျိ ကို ၇၆၆ ခုနှစ်တွင် ကျိုတိုမြို့၊ ဂိအွန်းအရပ်တွင် ဘုရင့်မိဖုရား ရှောတိုခုက တည်ထောင်ခဲ့သည်။
သို့သော်လည်း ခမိုမြစ်ရေကြီးမှုကြောင့် ကျောင်းတော်သည် ပျက်စီးခဲ့ရသည်။
ဤကျောင်းတော်သည် အနီးအနားတွင် တည်ရှိသည့် အန်းရခုဂျိကျောင်းတော်မှ ဆင်းသက်ဖြစ်ပေါ်လာသည့် ကျောင်းတော်လည်း ဖြစ်သည်။
၁၃ ရာစုတွင် ပြည်တွင်းစစ်ဖြစ်ပွားကာ ကျောင်းတော်သည် ထပ်မံပျက်စီးခဲ့သည်။
အကြိမ်များစွာ ကျောင်းတော်သည် ပျက်စီးခဲ့ရပြီးနောက် ၁၉၂၂ ခုနှစ်တွင် လက်ရှိတည်နေရာဖြစ်သည့် အရရှိယာမသို့ ရွှေ့ပြောင်းခဲ့သည်။
ကျောင်းတော်သည် ၁၉၅၀ ခုနှစ်တွင် တိုက်ခတ်ခဲ့သည့် တိုင်းဖွန်းမုန်တိုင်းဒဏ်ကိုလည်း ခံခဲ့ရသေးသည်။
ပြင်ပလင့်များ Official site (Japanese) ကိုးကား ကဏ္ဍ:ကျိုတိုမြို့ရှိ ဗုဒ္ဓဘာသာ ဘုရားကျောင်းများ။
မျောင်းဆောင်းဧကရီ မင်နွယ်'''(; ၁၈၅၁ ခုနှစ် နိုဝင်ဘာလ ၁၇ ရက် ~ ၁၈၉၅ ခုနှစ် အောက်တိုဘာလ ၈ ရက်)သည် ဂျိုဆောန်၏ ၂၆ ဦးမြောက် ဘုရင်၊ ကိုရီးယားဧကရာဇ်နိုင်ငံတော်၏ ပထမဆုံး ဧကရာဇ်ဖြစ်သည့် ဂိုဂျွံ၏ မိဖုရားဖြစ်သည်။
ကျောင်းတော်၏ ပင်မဝင်ပေါက် ရော့ခခုဒိုး (六角堂, Rokkaku-dō)သည် ဂျပန်နိုင်ငံ၊ ကျိုတိုမြို့တွင် တည်ရှိသည့် ဗုဒ္ဓဘာသာကျောင်းတော်တစ်ခု ဖြစ်သည်။
ဤကျောင်းတော်၏ တရားဝင်အမည်မှာ ချောဟိုးဂျိ (頂法寺, Chōhō-ji) ဖြစ်သည်။
ပင်မကျောင်းဆောင်၏ ပုံသဏ္ဌာန်သည် ဆဋ္ဌဂံပုံစံရှိသည့်အတွက် ကျောင်းတော်၏ အမည်ကို ရော့ခခုဒိုး ဟု ခေါ်ဆိုခဲ့ကြသည်။
ကျောင်းတော်ကို မင်းသား ရှောတိုခုက တည်ထောင်ခဲ့သည်ဟု ဆိုကြသည်။
ဤကျောင်းတော်သည် ခန်ဆိုင်းဒေသရှိ "ဆိုင်းဂိုခုဘုရားဖူးခရီးသွားနေရာ (၃၀)" တွင် ပါဝင်သည်။
သမိုင်းကြောင်း ဒဏ္ဍာရီလာဇာတ်လမ်း ပြင်ပလင့်များ Kyoto City | Rokkaku-dō (Chōhō-ji Temple) ကိုးကား ကဏ္ဍ:ကျိုတိုမြို့ရှိ ဗုဒ္ဓဘာသာ ဘုရားကျောင်းများ။
ဘူရ်ဂေါ်ညီ-ဖရံရှ်-ကောင်တေ()သည် ပြင်သစ်နိုင်ငံ၏ တိုင်း တစ်ခု ဖြစ်သည်။
၂၀၁၄ ခုနှစ် ပြင်သစ် တိုင်းပြန်လည်ဖွဲ့စည်းခြင်းလုပ်ငန်းစဉ်အရ ဘူရ်ဂေါ်ညီတိုင်းနှင့် ဖရံရှ်ကောင်တေတိုင်းတို့ကို ပေါင်းစည်း၍ ဖွဲ့စည်းခဲ့သည်။
ဘူရ်ဂေါ်ညီဖရံရှ်ကောင်တေတိုင်း ကောင်စီ အဖွဲ့ဝင် ၁၀၀ ဦး၏ ဆန္ဒမဲဖြင့် ၂၀၁၆ ခုနှစ် ဇန်နဝါရီလ ၁ ရက်နေ့တွင် စတင်လုပ်ဆောင်ခဲ့သည်။
စုစုပေါင်း ဧရိယာသည် ၄၇,၇၈၃ စတုရန်းကီလိုမီတာဖြစ်ပြီး တိုက် ၈ ခုဖြင့် ထပ်မံ ပိုင်းခြားထားသည်။
၂၀၁၇ ခုနှစ်စာရင်းအရ စုစုပေါင်းလူဦးရေမှာ ၂,၈၁၁,၄၂၃ ဦး ဖြစ်သည်။
အကြီးဆုံးမြို့သည် ဒီဂျွံ ဖြစ်ပြီး တိုင်းအုပ်ချုပ်ရေးအစိုးရရုံး တည်ရှိရာ မြို့လည်း ဖြစ်သည်။
ဘရတာညီ(; ; ; ဂါလို: Bertaèyn)သည် ပြင်သစ်နိုင်ငံ အနောက်မြောက်ပိုင်းတွင် တည်ရှိသော တိုင်း တစ်ခုဖြစ်သည်။
ဗဟိုမြို့တော်သည် ရဲန် ဖြစ်သည်။
ဧရိယာသည် ၂၇,၂၀၈ km 2 ဖြစ်ပြီး လူဦးရေမှာ ၃,၂၃၇,၀၉၇ (၂၀၁၂ ခုနှစ်စာရင်း) ဖြစ်သည်။
ဘရတာညီကျွန်းဆွယ်တွင် တည်ရှိပြီး အနောက်ဘက်တွင် အတ္တလန္တိက်သမုဒ္ဒရာနှင့် နယ်နိမိတ်ချင်း ထိစပ်လျက် အရှေ့ဘက်တွင် ဘာ့စ်နောရ်မံဒီ(လက်ရှိ နောရ်မံဒီ)နှင့် ပေဒလာလွာရ်တို့နှင့် ထိစပ်နေသည်။
ဆံတရ-ဗာလ် ဒ လွာရ်()သည် ပြင်သစ်နိုင်ငံ အလယ်ပိုင်းတွင် တည်ရှိသော တိုင်း ဖြစ်သည်။
ဗဟိုမြို့တော်သည် ဩရလေအံ ဖြစ်သည်။
ဧရိယာသည် ၃၉,၁၅၁ km2 ဖြစ်ပြီး လူဦးရေမှာ ၂,၅၃၈,၀၀၀ ဦး (၂၀၀၈ ခုနှစ် စာရင်း) ဖြစ်သည်။
အမည်ဟောင်းမှာ ဆံတရ(Centre) ဖြစ်သော်လည်း ၂၀၁၅ ခုနှစ် ဇန်နဝါရီလ ၁၇ ရက်နေ့တွင် လက်ရှိအမည်သို့ ပြောင်းလဲခဲ့သည်။
နူဗယ်လ်-အာကီတဲန်တိုင်း၏ တည်နေရာ နူဗယ်လ်-အာကီတဲန်တိုင်း()သည် ပြင်သစ်နိုင်ငံ အနောက်ပိုင်းတွင် တည်ရှိသော တိုင်း တစ်ခု ဖြစ်သည်။
ဗဟိုမြို့တော်သည် ဘောရ်ဒိုး ဖြစ်သည်။
ဧရိယာသည် ၈၄,၀၆၁ km2 ဖြစ်ပြီး လူဦးရေမှာ ၅,၈၀၈,၅၉၄ (၂၀၁၂ ခုနှစ် စာရင်း) ဖြစ်သည်။
ဘောရ်ဒိုး()သည် ပြင်သစ်နိုင်ငံ အနောက်တောင်ပိုင်းရှိ ဆိပ်ကမ်းမြို့ ဖြစ်သည်။
ဘောရ်ဒိုးမြို့သည် အာကီတဲန်တိုင်း၏ မြို့တော်ဖြစ်ပြီး ဂျီရော့င်ဒ်တိုက်၏ မြို့တော် ဖြစ်သည်။
ဘောရ်ဒိုး မြို့ခံများကို "ဘောရဒလေ"()ဟု ခေါ်သည်။
၂၀၀၅ ခုနှစ် သန်းခေါင်စာရင်းအရ မြို့တော်၏ လူဦးရေသည် ၂၃၉,၁၅၇ ဦး ဖြစ်သော်လည်း ၂၀၁၀ ခုနှစ် မြို့တော်နှင့် အနီးတစ်ဝိုက် အခြေချနေထိုင်မှုများအပါအဝင် ဘောရ်ဒိုးကျေးရွာအုပ်စု၏ လူဦးရေသည် ၁,၁၂၇,၇၇၆ ဦးသို့ ရောက်ရှိခဲ့သည်။
ဤ ဒေသထွက် ဘောရ်ဒိုး စပျစ်ဝိုင်သည်ကျော်ကြားသည်။
ကဏ္ဍ:ပြင်သစ်နိုင်ငံရှိ မြို့များ ကဏ္ဍ:ပြင်သစ်နိုင်ငံရှိ မြို့တော်များ။
thumb| Source: Wallace St John's Josiah Nelson Cushing: Missionary and Scholar, Burma (1912) ဒေါက်တာ Rev. J. N. Cushing သည် 1840 ခုနှစ် မေလ 4 ရက်နေ့တွင် မွေးဖွားခဲ့သည်။
သူ့အဖေက Alpheus Nelson Cushing ဖြစ်ပြီး သူ့အမေကတော့ Charlotte Everett Foster ပါ။
သူသည် ရှမ်းဘာသာစကား၏ သဒ္ဒါစာအုပ် ပထမဆုံး အင်္ဂလိပ်လို (1871) နှင့် ပထမဆုံး ရှမ်း-အင်္ဂလိပ်အဘိဓာန် (1881) ကို ရေးသားခဲ့သူဖြစ်သည်။
သူသည် Holy သမ္မာကျမ်းစာကို ရှမ်းဘာသာသို့ ဘာသာပြန်ဆိုခြင်းကိုလည်း ဦးဆောင်သူ တာဝန်သူဖြစ်သည်။
၁၉၀၅ ခုနှစ်တွင် ကွယ်လွန်ခဲ့သည်။
အကိုးအကား Cushing, Josiah Nelson. Grammar of the Shan Language. American Mission Press, 1871. Cushing, J. N. A Shan and English Dictionary. Rangoon: Bennett, 1881. John, Wallace St. Josiah Nelson Cushing: Missionary and Scholar, Burma. Rangoon: American Baptist Mission Press, 1912. ကဏ္ဍ:ခရစ်ယာန် သာသာနာပြု ပုဂ္ဂိုလ်များ။
ဗိုလ်ချုပ် ကိုကိုကျော် သည် တပ်မတော်(ရေ)အရာရှိတစ်ဦးဖြစ်ပြီး လက်ရှိတွင် နိုင်ငံခြားရေးဝန်ကြီးဌာန ဒုတိယဝန်ကြီး ဖြစ်သည်။
ယင်းမတိုင်မီက သူသည် မြန်မာနိုင်ငံတွင် ပထမဦးဆုံးဖွဲ့စည်းခဲ့သော ကာကွယ်ရေးဝန်ကြီးဌာန လက်အောက်ခံ ကမ်းခြေစောင့်တပ်ဖွဲ့ ၏ ညွန်ကြားရေးမှူးချုပ်ဖြစ်ခဲ့သည်။
စစ်မှုထမ်းဘဝ သူသည် စစ်တက္ကသိုလ် အပတ်စဉ် (၂၈) ဆင်းဖြစ်သည်။
ပြန်တမ်းဝင်အမှတ် ရေ-၁၃၇၈ ဖြင့် တပ်မတော်(ရေ) တွင် စစ်မှုထမ်းသည်။
နှစ် ၃၀ ကျော်ကြာ စစ်မှုထမ်းပြီးနောက် ဗိုလ်မှူးချုပ်ရာထူးဖြင့် ကာကွယ်ရေးဦးစီးချုပ်ရုံး(ကြည်း)၊တပ်မတော်လေ့ကျင့်ရေးအရာရှိချုပ်ရုံး(ကြည်း၊ရေ၊လေ)ပူးပေါင်းလေ့ကျင့်ရေးဌာနကြီး တွင် လက်ထောက်တပ်မတော်လေ့ကျင့်ရေးအရာရှိချုပ်(ကြည်း၊ရေ၊လေပူးပေါင်းလေ့ကျင့်ရေး) အဖြစ် တာဝန်ပေးခံရသည်။
ယင်းနောက် ၂၀၂၁ ခုနှစ် အောက်တိုဘာလ ၂၃ ရက်တွင် မြန်မာနိုင်ငံတွင် ပထမဆုံးစတင်ဖွဲ့သည့် ကမ်းခြေစောင့်တပ်ဖွဲ့ ၏ ညွန်ကြားရေးမှူးချုပ်ဖြစ်လာခဲ့သည်။
နောက်ပိုင်း ဗိုလ်ချုပ် ဖြစ်လာသည်။
ထိုတာ ဝန်ကို ၂၀၂၄ ခုနှစ် အောက်တိုဘာလ ၂၂ရက် နေ့အထိ တာဝန်ထမ်းသည်။
ဒုဝန်ကြီးဖြစ်လာပုံ စစ်ကောင်စီ က ၂၀၂၄ ခုနှစ် အောက်တိုဘာ ၂၂ ရက်တွင် ၎င်းအား ကမ်းခြေစောင့်တပ်ဖွဲ့ ၏ ညွန်ကြားရေးမှူးချုပ် တာဝန်မှ အနားပေးကာ နိုင်ငံခြားရေးဝန်ကြီးဌာန ၏ ဒုတိယဝန်ကြီး အဖြစ် ပြောင်းရွေ့ခန့်အပ်သည်။
ကိုးကား ကဏ္ဍ:မြန်မာနိုင်ငံ၏ ဒုတိယ ဝန်ကြီးများ ကဏ္ဍ:မြန်မာ နိုင်ငံ့ဝန်ထမ်းများ ကဏ္ဍ:မြန်မာ စစ်ဖက်ဆိုင်ရာ လူပုဂ္ဂိုလ်များ။
ကရဏာဋကပြည်နယ် Dharmasthala ရှိ ဗာဟုဗလီ ရုပ်တု ဗာဟုဗလီ( )သည် ဂျိန်းဘာသာလာ နတ်ဘုရား တစ်ပါး ဖြစ်သည်။
300px|Rokuharamitsu-ji Hondō (1363), an Important Cultural Property 150px|Kūya chanting the nembutsu, an Important Cultural Property ရိုခုဟရမဆွတ်ဂျိ (六波羅蜜寺) သည် ဂျပန်နိုင်ငံ၊ ကျိုတိုမြို့တွင် တည်ရှိသည့် ဗုဒ္ဓဘာသာကျောင်းတော်တစ်ခု ဖြစ်သည်။
ကျောင်းတော်ကို ၉၅၁ ခုနှစ်တွင် ခူးယ (Kūya) က တည်ထောင်ခဲ့သည်။
ဟဲအိအန်ခေတ်ကာလအဆုံးပိုင်းတွင် ဟိုးဒိုးကျောင်းဆောင်သည် မီးလောင်ခဲ့သည်။
ပြင်ပလင့်များ Rokuharamitsu-ji homepage ကိုးကား ကဏ္ဍ:ကျိုတိုမြို့ရှိ ဗုဒ္ဓဘာသာ ဘုရားကျောင်းများ။
ဖေဖေ အဆင်ပြေပါစေ။
() တီလီဗီဆာအူနီဗီစင်းအတွက်ရိုစည် အိုကမ်းဖိုးမှ ထုတ်လုပ်သော မက္ကဆီကို တယ်လီနိုဗီလာဖြစ်သည်။
ဟိုဆာ ရွန် နဲ့ အာရိဒ်နီ ဒီအာဆ တို့ ပါဝင်သရုပ်ဆောင်ထားပါတယ်။
အောက်တိုဘာ ၂၁၊ ၂၀၂၄ တွင် လပ် အက်စ်ထရီလပ် တွင် ပြသခဲ့သည်။
သရုပ်ဆောင်များနှင့် ဇာတ်ကောင်များ တီနာ ကဗာရာ (Tino Guevarra) အဖြစ် ဟိုဆာ ရွန် အိုက်ဒီ မိုဆကဒါ (Aidé Mosqueda) အဖြစ် အာရိဒ်နီ ဒီအာဆ ကိုးကား ပြင်ပလင့်ခ် ကဏ္ဍ:မက္ကဆီကန် ရုပ်မြင်သံကြား ဇာတ်လမ်းတွဲများ ကဏ္ဍ:စပိန်ဘာသာ တီဗွီဇာတ်လမ်းတွဲ အစီစဉ်။
ဗီယက်နမ် အမျိုးသား ဘောလုံးအသင်း (ဗီယက်နမ်- Đội tuyển bóng đá quốc gia Việt Nam) သည် အမျိုးသား လက်ရွေးစင်အသင်းကြီးများ တွင် ဗီယက်နမ်ကို ကိုယ်စားပြုပြီး ဗီယက်နမ်ဘောလုံးအဖွဲ့ချုပ် က ထိန်းချုပ်ထားသည်။
အဖွဲ့၏အမည်ပြောင်မှာ ရွှေကြယ်စစ်သည်များ (ဗီယက်နမ်- Những chiến binh sao vàng) ၎င်း၏ သမိုင်းကြောင်း၏ ပထမဆုံးနှစ်များအတွင်း ပြန်လည်ပေါင်းစည်းခဲ့သည့် ဗီယက်နမ်နိုင်ငံသည် ကာလရှည်ကြာ နိုင်ငံတကာ ဘောလုံးပွဲများ ရပ်နားထားခဲ့ရပြီး ၁၉၇၆ ခုနှစ်တွင် ပေါင်းစည်းရေးအသင်းနှင့် ၁၉၉၁ ခုနှစ် အရှေ့တောင်အာရှ အားကစားပြိုင်ပွဲ ဘောလုံးပြိုင်ပွဲများတွင် ပါဝင်ယှဉ်ပြိုင်ခြင်း မရှိခဲ့ပေ။
ဤကာလအတွင်း နိုင်ငံတကာပြိုင်ပွဲ အနည်းဆုံးတစ်ခု။
) ၁၉၉၁ အရှေ့တောင်အာရှ အားကစားပြိုင်ပွဲ ပြိုင်ပွဲသည် ဗီယက်နမ်နိုင်ငံကို နိုင်ငံတကာဘောလုံးလောကသို့ ပြန်လည်ပေါင်းစည်းခြင်းအဖြစ် အမှတ်အသားပြုခဲ့ပြီး စီနီယာဗီယက်နမ်လက်ရွေးစင်အသင်းသည် အရှေ့တောင်အာရှတွင် အလယ်အလတ်အောင်မြင်မှုရရှိကာ ၂၀၂၂ ခုနှစ်တွင် ဖီဖာကမ္ဘာ့ဖလား အရည်အချင်း ပြိုင်ပွဲတွင် နောက်ဆုံးအဆင့် သို့ ရောက်ရှိခဲ့သည်။
ဗီယက်နမ်သည်လည်း AFC အာရှဖလား ကွာတားဖိုင်နယ်ကို ၂၀၀၇ နှင့် ၂၀၁၉ တွင် နှစ်ကြိမ်တက်ရောက်ခဲ့သည်။
ဗီယက်နမ် လက်ရွေးစင် အသင်းသည် ၂၀၁၉ AFC Asian Cup တွင် အီရန်နှင့် ရင်ဆိုင်ရမည် ဖြစ်သည်။
FIFA ကမ္ဘာ့အဆင့်သတ်မှတ်ချက်များ ဗီယက်နမ် ဖီဖာ ကမ္ဘာ့အဆင့်၁၉၉၃၁၉၉၄၁၉၉၅၁၉၉၆၁၉၉၇၁၉၉၈၁၉၉၉၂၀၀၀၂၀၀၁၂၀၀၂၂၀၀၃၂၀၀၄၂၀၀၅၂၀၀၆၂၀၀၇၂၀၀၈၁၃၅၁၅၁၁၂၂၉၉၁၀၄၉၈၁၀၂၉၉၁၀၅၁၀၈၉၈၁၀၃၁၂၀၁၇၂၁၄၂၁၅၅၂၀၀၉၂၀၁၀၂၀၁၁၂၀၁၂၂၀၁၃၂၀၁၄၂၀၁၅၂၀၁၆၂၀၁၇၂၀၁၈၂၀၁၉၂၀၂၀၂၀၂၁၂၀၂၂၂၀၂၃၂၀၂၄၁၂၃၁၃၇၉၉၁၃၁၁၄၄၁၃၇၁၄၇၁၃၄၁၁၂၁၀၀၉၇၉၄၉၈၉၇၉၅၁၁၉ ဂုဏ်ထူးများ ဒေသဆိုင်ရာ AFF ပြိုင်ပွဲ ဖိုင်:Med_1.png ချန်ပီယံ (၂) : ၂၀၀၈ ၊ ၂၀၁၈ ဖိုင်:Med_2.png ဒုတိယဆု (၂)။
၁၉၉၈၊ ၂၀၂၂ ဖိုင်:Med_3.png တတိယနေရာ (၂)၊ ၁၉၉၆၊ ၂၀၀၂ အရှေ့တောင်အာရှ အားကစားပြိုင်ပွဲ ဖိုင်:Med_1.png ရွှေတံဆိပ် (၁) : ၁၉၅၉ ဖိုင်:Med_2.png ငွေတံဆိပ် (၄) ခု၊ ၁၉၆၇၊ ၁၉၇၃၊ ၁၉၉၅၊ ၁၉၉၉၊ ဖိုင်:Med_3.png ကြေးတံဆိပ် (၄) ခု၊ ၁၉၆၁၊ ၁၉၆၅၊ ၁၉၇၁၊ ၁၉၉၇၊ အဆင်ပြေတယ်။
VFF ဗီယက်နမ် နိုင်ငံတကာ ချစ်ကြည်ရေးဖလား ဖိုင်:Med_1.png ချန်ပီယံ (၁) : ၂၀၂၂ ဖိုင်:Med_2.png ဒုတိယဆု (၃) - ၂၀၀၄၊ ၂၀၀၆၊ ၂၀၀၉ ဖိုင်:Med_3.png တတိယနေရာ (၁) : ၂၀၁၂ တောင်ဗီယက်နမ် လွတ်လပ်ရေးဖလား ဖိုင်:Med_1.png ချန်ပီယံ (၆) : ၁၉၆၁၊ ၁၉၆၂၊ ၁၉၆၅၊ ၁၉၆၆၊ ၁၉၇၀၊ ၁၉၇၄ ဖိုင်:Med_2.png ဒုတိယရရှိသူ (၂): ၁၉၇၁၊ ၁၉၇၂ Merdeka ပြိုင်ပွဲ ဖိုင်:Med_1.png ချန်ပီယံ (၁) : ၁၉၆၆ ဘုရင့်ဖလား ဖိုင်:Med_2.png ဒုတိယဆု (၂) - ၂၀၀၆၊ ၂၀၁၉ ဖိုင်:Med_3.png တတိယနေရာ (၂)၊ ၁၉၆၉၊ ၁၉၇၁ AYA Bank Cup ဖိုင်:Med_1.png ချန်ပီယံ (၁): ၂၀၁၆ LG ဖလား ဖိုင်:Med_2.png ဒုတိယဆု (၁) ၂၀၀၂ Pesta Sukan ဖလား ဖိုင်:Med_1.pngချန်ပီယံ (၁):၁၉၇၁ ထိုင်းစစ်တပ်ဖလား ဖိုင်:Med_1.pngချန်ပီယံ (၁) : ၁၉၇၄ အကိုးအကား Category:ဗီယက်နမ်အမျိုးသားဘောလုံးအသင်း။
ရိုခုရှောဂျိ (六勝寺, Rokushō-ji) သည် ဂျပန်နိုင်ငံ၊ ကျိုတိုမြို့ အရှေ့မြောက်ဘက်တွင် တည်ရှိသည့် ဗုဒ္ဓဘာသာကျောင်းတော်ခြောက်ခုကို စုပေါင်းခေါ်ဝေါ်ထားသည့် အမည်တစ်ခု ဖြစ်သည်။
Paine, Robert Treat et al. (1981). The Art and Architecture of Japan (3rd edition), p. 346.McCullough, Helen Craig. (1988). The Tale of the Heike, p. 485; Yiengpruksawan, Mimi Hall. (1998). Hiraizumi: Buddhist Art and Regional Politics in Twelfth-century Japan, p. 216 n13.Adophson, Mikael S. (2000). The Gates of Power: Monks, Courtiers, and Warriors in Premodern Japan, p. 388 n99. သမိုင်းကြောင်း ဟဲအိအန်ခေတ်ကာလအစောပိုင်းတွင် "ရိုခုရှောဂျိ" ဟူသည့် အမည်သည် စတင်ဖြစ်ပေါ်လာခဲ့သည်။
ရိုဇန်းဂျိ (廬山寺) သည် ဂျပန်နိုင်ငံ၊ ကျိုတိုမြို့၊ ခမိဂယောရပ်ကွက်တွင် တည်ရှိသည့် တန်းဒိုင်းဗုဒ္ဓဘာသာကျောင်းတော်တစ်ခု ဖြစ်သည်။
လက်ရှိအချိန်တွင် ကျောင်းတော်သည် ကျိုတိုဘုရင့်နန်းတော်၏ အရှေ့ဘက်တွင် တည်ရှိသည်။
ကျောင်းတော်ကို ၉၃၈ ခုနှစ်တွင် အန်းရခုဂျိ ကျောင်းတော်၏ ကျောင်းထိုင်ဆရာတော်ဖြစ်သည့် ရောဂန်းက တည်ထောင်ခဲ့သည်။
Ryogen-in ရောဂန်းအင်း (龍源院) သည် ဂျပန်နိုင်ငံ၊ ကျိုတိုမြို့၊ ခိတရပ်ကွက်တွင် တည်ရှိသည့် ဒိုင်းတိုခုဂျိကျောင်းတော်၏ ကျောင်းတော်ခွဲတစ်ခု ဖြစ်သည်။
ကျောင်းတော်ကို ၁၅၀၂ ခုနှစ်တွင် တည်ထောင်ခဲ့သည်။
ကျောင်းထိုင်ဆရာတော်၏ နေအိမ်နှင့် ဆက်စပ်နေသည့် ဥယျာဉ် (၅) ခု ရှိသည်။
၎င်းဥယျာဉ်ငါးခုတွင် တိုခဲခိခို (အသေးဆုံးဂျပန်ပုံစံကျောက်ဥယျာဉ်)၊ အစ်ရှိဒန်း၊ ခိုဒတဲနှင့် ရောဂင်းတဲအိ (ရေညှိများလွှမ်းနေသည့် ဥယျဉ်၊ ဂျပန်တွင် ရှေးအကျဆုံး ဥယျာဉ်တစ်ခုဖြစ်သည်) တို့ ဖြစ်ကြသည်။
ပြင်ပလင့်များ Pictures of Ryōgen-in Zen Garden Other pictures of Ryōgen-in Panoramic view ကိုးကား ကဏ္ဍ:ကျိုတိုမြို့ရှိ ဗုဒ္ဓဘာသာ ဘုရားကျောင်းများ။
ရေချယ်လ် ဂူ့ပ်တာ (ဇန်နဝါရီလ ၂၃ ရက်၊ ၂၀၀၄ မွေးဖွား) သည် အိန္ဒိယ မော်ဒယ်နှင့် အလှမယ်ပြိုင်ပွဲဝင်တစ်ဦးဖြစ်ပြီး Miss Grand International 2024 သရဖူကို ရရှိခဲ့သူဖြစ်သည်။
ရေချယ်လ် ဂူ့ပ်တာသည် Miss Grand International ဘွဲ့ကို ရရှိသည့် ပထမဆုံးအိန္ဒိယနိုင်ငံသားအဖြစ် မှတ်တမ်းတင်ခဲ့သည်။
သို့သော် Miss Grand Organization နှင့်ပတ်သက်သော သူမ၏ အတွေ့အကြုံနှင့် စိုးရိမ်ပူပန်မှုများကြောင့် ၂၀၂၅ ခုနှစ် မေလတွင် ရာထူးမှ နုတ်ထွက်ခဲ့သည်။
ရေချယ်လ် ဂူ့ပ်တာသည် ယခင်က Miss Grand India 2024 နှင့် Miss Super Talent of the World 2022 သရဖူများကိုလည်း ရရှိခဲ့သည်။
ဘဝအစပိုင်း ရေချယ်လ် ဂူ့ပ်တာ သည် ၂၀၀၄ ခုနှစ် ဇန်နဝါရီလ ၂၃ ရက်နေ့တွင် Patiala မြို့, ပန်ဂျပ်ပြည်နယ်, အိန္ဒိယနိုင်ငံ ၌ စီးပွားရေးပညာရှင် Rajesh Aggarwal နှင့် Jennifer Gupta တို့မှ မွေးဖွားခဲ့သည်။
နောက်ပိုင်းတွင် သူမသည် သူမ၏ညီမ Rhea နှင့်အတူ Jalandhar မြို့၌ ကြီးပြင်းခဲ့သည်။
အလှမယ် Miss Super Talent of the World 2022 အသက် ၁၈ နှစ်အရွယ်တွင် ရေချယ်လ် ဂူ့ပ်တာ သည် Paris Fashion Week နှင့်ပူးပေါင်း၍ ပြင်သစ်နိုင်ငံ ပါရီမြို့၌ ၂၀၂၂ ခုနှစ် စက်တင်ဘာလ ၂၈ ရက်နေ့တွင် ကျင်းပခဲ့သည့် Miss Supertalent ၏ ဆယ့်ငါးကြိမ်မြောက်ပြိုင်ပွဲတွင် ပါဝင်ယှဉ်ပြိုင်ခဲ့သည်။
ပြိုင်ပွဲတွင် ကမ္ဘာတစ်ဝှမ်းရှိ နိုင်ငံပေါင်း ၅၀ ခန့်မှ ကိုယ်စားလှယ်များ ပါဝင်ယှဉ်ပြိုင်ခဲ့ကြပြီး၊ ဖိုင်နယ်ပွဲကို ပါရီမြို့ရှိ Pavilion Cambon တွင် ကျင်းပခဲ့သည်။
ရေချယ်လ် ဂူ့ပ်တာသည် ထိုပြိုင်ပွဲ၌ အနိုင်ရသူအဖြစ် ရွေးချယ်ခံခဲ့သည်။
Miss Grand India 2024 ၂၀၂၄ ခုနှစ် မေလတွင် Glamanand Group မှ စီစဉ်သော Miss Grand India 2024 ပြိုင်ပွဲတွင် နောက်ဆုံးဆန်ခါတင်စာရင်းဝင်တစ်ဦးအဖြစ် ကြေညာခံခဲ့ပြီး၊ ဩဂုတ်လ ၁၁ ရက်နေ့တွင် Rajasthan ရှိ Zee Studios တွင် ကျင်းပခဲ့သည့် Grand Final တွင်၊ ယခင် Miss Grand India ဖြစ်သူ Arshina Sumbul ထံမှ သရဖူကို ရယူနိုင်ခဲ့သည်။
ပြိုင်ပွဲအတွင်းတွင် သူမသည် Miss Top Model, အကောင်းဆုံး Ramp Walk, Beauty with a Purpose နှင့် အကောင်းဆုံး National Costume ဆုများကိုလည်း ရရှိခဲ့သည်။
Miss Grand India 2024 အဖြစ် သရဖူဆွတ်ခူးပြီးနောက်တွင် ဂူ့ပ်တာသည် Miss Grand Suraburi 2025 ပြိုင်ပွဲ၏ ပဏာမနှင့် နောက်ဆုံးပွဲ နှစ်ခုစလုံးအတွက် အထူးဧည့်သည်အဖြစ် ထိုင်းနိုင်ငံသို့ သွားရောက်ခဲ့သည်။
ခရီးစဉ်အတွင်း၊ သူမသည် ဘန်ကောက်မြို့ရှိ Slum Child Care Foundation ကို ထောက်ပံ့ရန်အတွက် ဘတ် ၁၀,၀၀၀ တန်ဖိုးရှိ မရှိမဖြစ်အထောက်အကူပြုပစ္စည်းများ လှူဒါန်းခဲ့ပြီး၊ ဖောင်ဒေးရှင်း၏ အရေးပါသော လူမှုကောင်းမှုဆိုင်ရာ လုပ်ငန်းများအတွက် တက်ကြွစွာ ပါဝင်ခဲ့သည်။
Miss Grand International 2024 ရေချယ်လ် ဂူ့ပ်တာ သည် ၂၀၂၄ ခုနှစ် စက်တင်ဘာလ နှောင်းပိုင်းမှ အောက်တိုဘာလ ၂၅ ရက်နေ့အထိ ထိုင်းနိုင်ငံတွင် ကျင်းပခဲ့သော Miss Grand International 2024 ပြိုင်ပွဲတွင် အိန္ဒိယနိုင်ငံကိုယ်စားပြုအဖြစ် ပါဝင်ယှဉ်ပြိုင်ခဲ့သည်။
ပြိုင်ပွဲအဆုံးတွင် ပီရူးနိုင်ငံမှ Luciana Fuster သည် ချန်ပီယံအဖြစ် သရဖူကို လွဲပြောင်းပေးအပ်ခဲ့သည်။
သို့သော် ရေချယ်လ် ဂူ့ပ်တာ သည် Miss Grand International သရဖူကို ရရှိခဲ့သည့် ပထမဆုံးအိန္ဒိယနိုင်ငံသား ဖြစ်လာခဲ့သည်။
ထို့အပြင် ထိုသရဖူကို ဆွတ်ခူးနိုင်ခဲ့သည့် တတိယမြောက်အာရှသူတစ်ဦးလည်း ဖြစ်သည်။
၂၀၂၅ ခုနှစ် မေလ ၂၈ ရက်နေ့တွင် ရေချယ်လ် ဂူ့ပ်တာ သည် Miss Grand International Organization နှင့် တာဝန်ထမ်းဆောင်မှုအတွင်း ဆက်ဆံရေးပြဿနာများကြောင့် ရာထူးမှ တရားဝင်နုတ်ထွက်ခဲ့သည်။
ထို့နောက် ဖိလစ်ပိုင်နိုင်ငံကိုယ်စားပြု Christine Juliane Opiaza သည် Miss Grand International 2024 ၏ အနိုင်ရရှိသူအဖြစ် တာဝန်ခံခဲ့သည်။
ကိုးကား ပြင်ပလင့်ခ်များ ကဏ္ဍ:သက်ရှိထင်ရှားပုဂ္ဂိုလ်များ ကဏ္ဍ:၂၀၀၄ မွေးဖွားသူများ ကဏ္ဍ:Miss Grand International 2024 ပြိုင်ပွဲဝင်များ။
ဟျဲဂွံမင်း(惠恭王၊ ဩဂုတ် ၃၁၊ ၇၅၈ ( ဇူလိုင် ၂၃၊ လပြက္ခဒိန် ) – ၇၈၀၊ နန်းစံ ၇၆၅ – ၇၈၀ )သည် ရှီလာ၏ ၃၆ ဦးမြောက် ဘုရင် ဖြစ်သည်။
မျိုးရိုးမှာ ဂင်(金)၊ နာမမှာ ဂေါန်အုန်း(乾運) ဖြစ်ပြီး ဂယောင်းဒေါ့ဂ်မင်း၏ သား ဖြစ်သည်။
ဆိုင်းရှောဂျိ (最勝寺, Saishō-ji) သည် ဂျပန်နိုင်ငံ၊ ကျိုတိုမြို့ အရှေ့မြောက်ဘက်တွင် တည်ရှိသည့် ဗုဒ္ဓဘာသာကျောင်းတော်တစ်ခု ဖြစ်သည်။
ပြင်ပလင့်များ Saishō-ji: Neyagawa, Osaka Saishō-ji: Ashikaga, 50 miles north of Tokyo ကိုးကား ကဏ္ဍ:ကျိုတိုမြို့ရှိ ဗုဒ္ဓဘာသာ ဘုရားကျောင်းများ။
ဖော့နိုတ် သည် Epic Games မှ ထုတ်လုပ်ပြီး 2017 ခုနှစ်တွင် ထွက်ရှိသည့် အွန်လိုင်းဗီဒီယိုဂိမ်း နှင့် ဂိမ်းပလက်ဖောင်းတစ်ခုဖြစ်သည်။
၎င်းကို ဂိမ်းမုဒ် ဗားရှင်း ခြောက်မျိုးဖြင့် ရနိုင်သော်လည်း ယေဘုယျဂိမ်းကစားမှုနှင့် ဂိမ်းအင်ဂျင်တို့မှာ တူညီပေသည်။
အခမဲ့ ကစားနိုင်သော Battle Royale ဂိမ်း တ္ငင် ကစားသူ ၁၀၀ နောက်ဆုံး ကျန်ရှိသည်အထိတိုက်ခိုက်ကြသည့် Fortnite Battle Royale ၊ ၊ ပူးပေါင်းပေါင်းစပ်ထားသော မျှော်စင်ကာကွယ် ပစ်ခတ်သူ နှင့် ရှင်သန် နိုင်ရေးဂိမ်း ဖြစ်ပြီး ကစားသမားလေးဦးအထိ ဖုတ်ကောင် ကဲ့သို့သော သတ္တဝါများကို တိုက်ခိုက်ကာ ၎င်းတို့တည်ဆောက်နိုင်သော ထောင်ချောက်များနှင့် ခံတပ်များဖြင့် အရာဝတ္ထုများကို ခုခံကာကွယ်ပေးသည့် Fortnite: Save the World ၊ ကစားသမားများအား ကမ္ဘာများနှင့် တိုက်ပွဲစဉ်များဖန်တီးရန် အပြည့်အဝလွတ်လပ်ခွင့်ပေးထားသည့် Fortnite Creative ၊ ပွင့်လင်းကမ္ဘာ ရှင်သန် နိုင်ရေးဂိမ်းဖြစ်သော Lego Fortnite ၊ ပြိုင်ကား ဂိမ်းRocket Racing နှင့် ရစ်သမ် ဂိမ်း Fortnite Festival တို့ဖြစ်ကြသည်။
Save the World နှင့် Battle Royale တို့ကို အစောပိုင်းဝင်ရောက်ခွင့် ခေါင်းစဉ်များအဖြစ် 2017 ခုနှစ်တွင် ထုတ်ပြန်ခဲ့ပြီး Creative ကို 2018 ခုနှစ်၊ ဒီဇင်ဘာလ 6 ရက်နေ့တွင် ဖြန့်ချိခဲ့သည်။
Save the World နှင့် Creative ဗားရှင်းများသည် Epic Games အတွက် အောင်မြင်ခဲ့သော်လည်း၊ Fortnite Battle Royale သည် အထူးသဖြင့် သောင်းသောင်းဖြဖြ အောင်မြင်၍ ယဉ်ကျေးမှုဆိုင်ရာ ဖြစ်စဉ်တစ်ခု ဖြစ်လာပြီး တစ်နှစ်အောက်အတွင်း ကစားသမားပေါင်း 125 သန်းကျော်ကို ဆွဲယူကာ တစ်လလျှင် ဒေါ်လာသန်းရာနှင့်ချီ၍ ရရှိနေသည်။
Fortnite သည် 2019 ခုနှစ် ဒီဇင်ဘာလအထိ စုစုပေါင်းဝင်ငွေ ရရှိခဲ့ပြီး ၎င်းသည် အချိန်တိုင်း၏အကောင်းဆုံးဂိမ်းများ စာရင်းတွင်ပါဝင်ခဲ့သည်။
Save the World ကို macOS ၊ [lower-alpha 3] PlayStation 4 ၊ Windows နှင့် Xbox One တို့အတွက် ရရှိနိုင်ပြီး Battle Royale နှင့် Creative တို့ကို အဆိုပါပလပ်ဖောင်းများအားလုံးအပြင် Android နှင့် iOS စက်ပစ္စည်းများ နှင့် Nintendo Switch တို့အတွက် ထုတ်ဝေခဲ့သည်။
. ဂိမ်းသည် နဝမမြောက်မျိုးဆက် PlayStation 5 နှင့် Xbox Series X/S ကွန်ဆိုးလ်များ ထုတ်ဝေမှုနှင့်အတူ ဂိမ်းကိုလည်း မိတ်ဆက်ခဲ့သည်။
ထို့အပြင်၊ Lego Fortnite ၊ Rocket Racing နှင့် Fortnite Festival တို့ကို ပလက်ဖောင်းအားလုံးတွင် ရနိုင်ပါသည်။
ပြင်ပလင့်များ ကဏ္ဍ:ဝင်းဒိုး ဂိမ်းများ ကဏ္ဍ:အိုင်အိုအက်စ် ဂိမ်းများ ကဏ္ဍ:၂၀၁၇ ဗွီဒီယိုဂိမ်းများ ကဏ္ဍ:အက်ခ်စ်ဘောက်ခ်စ် ဝမ်း ဂိမ်းများ ကဏ္ဍ:မက်ခ်အိုအက်စ် ဂိမ်းများ ကဏ္ဍ:ပလေးစတေရှင် ၄ ဂိမ်းများ ကဏ္ဍ:ပလေးစတေရှင် ၅ ဂိမ်းများ။
Daigenkan Karamon (National Treasures of Japan) ဆန်းဘိုးအင်း (三宝院, Sanbō-in) သည် ဂျပန်နိုင်ငံ၊ ကျိုတိုမြို့တောင်ဘက်တွင် တည်ရှိသည့် ဗုဒ္ဓဘာသာကျောင်းတော်တစ်ခု ဖြစ်သည်။
ကျောင်းတော်တွင် တည်ရှိသည့် ဥယျာဉ်သည် ထင်ရှားသည်။
သမိုင်းကြောင်း ဆန်းဘိုးအင်းကို အဇုချိ - မိုမိုယာမခေတ်ကာလ (၁၅၈၂ - ၁၆၁၅) တွင် တည်ထောင်ခဲ့သည်။
ဟဲအိအန်ခေတ်ကာလ ၉၀၂ ခုနှစ်တွင် ဒိုင်းဂေါ့ဂျိ၏ ကျောင်းခွဲတစ်ခု ဖြစ်ခဲ့သည်။